স্কুইড গেম ২ () হলো দক্ষিণ কোরিয়ার সারভাইভাল থ্রিলার হরর টেলিভিশন সিরিজ স্কুইড গেমের দ্বিতীয় কিস্তি। এটি নির্মাণ করেছেন কোরিয়ান লেখক এবং টেলিভিশন প্রযোজক হোয়াং দং-হিউক। যা ২৬ ডিসেম্বর ২০২৪ এ নেটফ্লিক্স-এ মুক্তি পেয়েছে।  সিরিজটিতে অভিনয় করেছেন লি জং-জায়ে, ওয়াই হা-জুন, ইম শি-ওয়ান, কাং হা-নুল, লি জিন-উক, পার্ক সাং-হুন, ইয়াং দং-গুন এবং জো ইউ-রি। এটি সেয়ং গি-হুন স্কুইড গেম জেতার তিন বছর পরের ঘটনা, যেখানে তিনি যুক্তরাষ্ট্রে যাওয়ার পরিকল্পনা ছেড়ে দিয়ে নতুন একটি সংকল্প নিয়ে ফিরে আসেন। তিনি আবারও রহস্যময় সারভাইভাল গেমে প্রবেশ করেন, এখানে নতুন অংশগ্রহণকারীদের সঙ্গে শুরু হয় একটি বাঁচা-মরার খেলা। যেখানে জিতলেই পুরস্কার ₩৪৫.৬ বিলিয়ন সাউথ কোরীয় য়ুন।  চূড়ান্ত সিজন স্কুইড গেম ৩ ২০২৫ সালের ২৭ জুন মুক্তি পায়।   কাহিনী  স্কুইড গেম জেতার ৩ বছর পর সিউং গি-হুন (৪৫৬) আবারও এসেছে এই জীবন-মৃত্যুর খেলায়। এবার তার সাথে রয়েছে নতুন ৪৫৫ জন প্রতিযোগী, যারা জীবনযুদ্ধে পরাজিত এবং কোটি টাকার ঋণে জর্জরিত। তবে, সে অর্থের জন্য নয় এবার এসেছে এই খেলা বন্ধ করতে।   পর্ব    অভিনয়ে  ব্র্যাকেটে থাকা নম্বর স্কুইড গেমে চরিত্রটির নির্ধারিত প্লেয়ার নম্বরকে নির্দেশ করে।  সিউং গি-হুন চরিত্রে—লি জং-জে (성기훈, , ৪৫৬)  হোয়াং জুন-হো চরিত্রে—উই হা-জুন (황준호, )  হোয়াং ইন-হো, দ্য ফ্রন্ট ম্যান চরিত্রে—লি বিউং-হুন (황인호, )  লি মিউং-জি চরিত্রে—ইম সি-ওয়ান (이명기, ৩৩৩)  ডে-হো চরিত্রে—কাং হা-নিউল (대호, ৩৮৮)  গিউং সিউক চরিত্রে—লি জিন-উক (경석, ২৪৬)  নির্মাণ   উন্নয়ন  ২০২১ সালের অক্টোবরের শেষের দিকে, হোয়াং ঘোষণা করেন যে তিনি নেটফ্লিক্সের সঙ্গে দ্বিতীয় মৌসুমের ব্যাপারে আলোচনা করছেন। ২০২১ সালের ডিসেম্বরেও তিনি জানান যে তিনি তৃতীয় মৌসুম নিয়েও নেটফ্লিক্সের সঙ্গে আলোচনা করছেন। হোয়াং আরও জানান যে তিনি প্রথমে একটি নতুন সিনেমা নির্মাণ করতে চান এবং পাশাপাশি নেটফ্লিক্সের সঙ্গে একটি চুক্তি করতে চান, যাতে তিনি ভবিষ্যতে যেসব সিনেমা তৈরি করবেন তা ছাড়াও আরও মৌসুম তৈরির সুযোগ থাকে, যাতে তিনি শুধুমাত্র স্কুইড গেম এর জন্য পরিচিত না হয়ে পড়েন। ২০২১ সালের নভেম্বরের একটি প্রেস ইভেন্টে হোয়াং নিশ্চিত করেন যে তিনি দ্বিতীয় সিজনের ধারণাগত কাজ শুরু করেছেন এবং গি-হুন চরিত্রে লি জাং-জে'কে ফিরিয়ে আনার পরিকল্পনা করেছেন। নেটফ্লিক্স হোয়াং-এর মন্তব্যের প্রতিক্রিয়ায় জানায় যে তারা এখনও আনুষ্ঠানিকভাবে দ্বিতীয় মৌসুমের জন্য সবুজ সংকেত দেয়নি, তবে হোয়াং-এর সঙ্গে আলোচনা চলছে। ২০২২ সালের জানুয়ারিতে নেটফ্লিক্সের স্যারান্ডোস বলেন, দ্বিতীয় সিজন সম্পর্কে প্রশ্ন করলে, "নিশ্চিতভাবেই... স্কুইড গেমের বিশ্ব মাত্র শুরু হয়েছে।" ২০২২ সালের এপ্রিল মাসে হোয়াং বলেন যে তিনি বর্তমানে Killing Old People Club নামে একটি প্রকল্পে কাজ করছেন, যা উমবার্টো একোর "Pape Satan Aleppe: Chronicles of a Liquid Society" (미친 세상을 이해하는 척하는 방법; "The Way to Pretend to Understand the Crazy World") বইটির আদ্যাক্ষরিক রূপান্তর। তিনি আরও আশা করেছিলেন যে স্কুইড গেম এর দ্বিতীয় সিজন ২০২৪ সালের মধ্যে সম্পন্ন হয়ে প্রচারিত হবে। ২০২২ সালের জুন মাসে নেটফ্লিক্স নিশ্চিত করে যে দ্বিতীয় মৌসুমটি চুড়ান্ত হয়েছে। এটি ২০২৪ সালের ২৬ ডিসেম্বর প্রকাশিত হবে।   মুক্তি  এটি বিশ্বব্যাপী ২৬ ডিসেম্বর ২০২৪ এ নেটফ্লিক্সে মুক্তি পেয়েছে।   বিতর্ক  মুক্তির আগে, সিরিজটি বিতর্কের মুখে পড়ে কারণ পুরুষ অভিনেতা পার্ক সঙ-হুনকে ট্রান্সজেন্ডার নারী চরিত্র হিউন-জু অভিনয় করার জন্য বাছাই করা হয়েছিল। কারণ মানুষ চাইছিল যে একজন ট্রান্স ব্যক্তি তাদের অভিজ্ঞতাগুলি সত্যিকারভাবে উপস্থাপন করুন। কেউ কেউ এই সমালোচনার জবাবে বলেছিলেন যে দক্ষিণ কোরিয়ায় একজন ট্রান্স ব্যক্তিকে স্পটলাইটে রাখার চেষ্টা করা যুক্তিসঙ্গত নয়। লোকজন আরও মতামত দিয়েছিল যে দক্ষিণ কোরিয়ান সিরিজে একটি ট্রান্স চরিত্র থাকা মোটেও প্রতিনিধিত্বের একটি গুরুত্বপূর্ণ পদক্ষেপ।   তথ্যসূত্র    বহিঃসংযোগ   বিষয়শ্রেণী:দক্ষিণ কোরিয়ার টেলিভিশন ধারাবাহিক বিষয়শ্রেণী:২০২৪-এর টেলিভিশন মৌসুম বিষয়শ্রেণী:ওয়েব ধারাবাহিক বিষয়শ্রেণী:কোরীয় ভাষায় নেটফ্লিক্সের মৌলিক অনুষ্ঠান বিষয়শ্রেণী:কোরীয় ভাষার টেলিভিশন অনুষ্ঠান বিষয়শ্রেণী:নেটফ্লিক্সের টেলিভিশন ধারাবাহিক বিষয়শ্রেণী:স্কুইড গেম